જામનગર તા. ૧૧ઃ મુંબઈ વિસ્તારમાં વરસી રહેલા ભારે વરસાદના કારણે રેલવે પાટા ઉપર પાણી ફરી વળતા રેલ વ્યવહારને અસર થવા પામી છે. પરિણામે જામનગર આવન-જાવન કરતી ટ્રેન રદ થવા પામી છે. મુંબઈના નાલાસોપારા, વિરારમાં ભારે વરસાદના કારણે પાટા ઉપરથી પાણી ફરી વળ્યા હતાં. આથી અનેક ટ્રેનો રદ કરવામાં આવી છે, તો કેટલીક ટ્રેનોના રૃટ ટૂંકાવાયા છે અથવા બદલાવવામાં આવ્યા છે.ગઈકાલે તા. ૧૦ ના મુંબઈથી સૌરાષ્ટ્ર મેઈલ ટ્રેન રવાના થઈ ન હતી આથી આ ટ્રેન આજે જામનગર આવશે નહીં.